สวีต ดี

สวีต ดี () เป็นเกิร์ลกรุปสัญชาติไทย ค่ายกามิกาเซ่ ประกอบด้วยสมาชิกสามคนคือ มิน, จินนี่, และพิม เปิดตัวครั้งแรกในเดือนมิถุนายน ปี 2553 ด้วยซิงเกิลแรก เพลง "ห้าม (Stop it)" และได้ปล่อยผลงานเพลงออกมาอย่างต่อเนื่อง ปัจจุบันได้ยุติบทบาทในการผลิตงานเพลงเป็นที่เรียบร้อยแล้ว

ความเป็นมาของวง 
โดยทั้งสามคนเคยร่วมงานกันตั้งแต่โปรเจกต์ Seven Days และหลังจบโปรเจกต์แล้ว ศิลปินคนอื่นๆ ต่างแยกย้ายไปมีผลงานของตนเองกันหมด เหลือเพียง มิน พิมและจินนี่ ที่ยังไม่มีผลงาน ทางกามิกาเซ่จึงนำทั้งสามคน มารวมตัวกันเป็นกลุ่มศิลปินใหม่ โดยการรวมตัวกันครั้งนี้โดยได้ 2 อดีตศิลปินวงชิลลี่ไวท์ช็อค คือ พิม พิมประภา และ จินนี่ เขริกา และอีกหนึ่งศิลปินจากวงซิสก้า คือ มิน พัฑฒิดา มารวมตัวกันภายใต้ชื่อ "SWEE:D (สวีต ดี)"

โดย "สวีต ดี" เปิดตัวครั้งแรกใน "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก ในซิงเกิลเพลงแรก "ห้าม (Stop it)"

และในเดือนสิงหาคมปีเดียวกัน ได้ปล่อยซิงเกิลเพลงที่สองตามมา คือเพลง "ฉากเรียกน้ำตา (Sad Scene)" และได้ปล่อยมิวสิกวิดีโอตามมา โดยเพลงนี้เคยขึ้นอันดับ 1 ของชาร์ตวิทยุทั่วประเทศ   

ปลายเดือนพฤศจิกายนปีเดียวกัน ได้ปล่อยเพลงซิงเกิลที่ 3 "พลิกล็อกที่หัวใจ (Unexpected)" ตามออกมา และได้ปล่อยมิวสิกวิดีโอในต้นเดือนธันวาคม

รูปลักษณ์ของวง 
สิ่งที่เหมือนกันของความเป็นผู้หญิงก็คือความหวาน แต่ว่าแต่ละคนก็จะหวานไม่เหมือนกัน ซึ่ง สวีต ดี แสดงถึงความหวาน 3 รูปแบบ ที่แตกต่างกัน

สถานะของวง 
แฟนคลับส่วนใหญ่จะมองว่า "สวีต ดี" เป็นโปรเจกต์พิเศษแบบ Seven Days เพราะมินยังเป็นสมาชิกของวงซิสก้าอยู่ สืบเนื่องจากแจม อีกหนึ่งสมาชิกของซิสก้า ขอพักงานชั่วคราว แต่ในเว็บหลักของค่ายกามิกาเซ่ ก็ยืนยันว่า "สวีต ดี เป็นวงใหม่ของกามิกาเซ่" ไม่ใช่แค่โปรเจกต์พิเศษอย่างที่คิดกัน

การยุบวง 
เมื่อช่วงต้นปี พ.ศ. 2554 มีข่าวลือตามเว็บไซต์ต่างๆ ออกมาอย่างหนักว่า "สวีต ดี" กำลังจะยุบวง จนเป็นที่ถกเถียงระหว่างกลุ่มแฟนคลับว่าเรื่องนี้เป็นเพียงข่าวลือหรือเรื่องจริงกันแน่?  

จนในวันที่ 10 กุมภาพันธ์ พ.ศ. 2554 เวลา 18.00 นาฬิกา ทางค่ายต้นสังกัดได้ปล่อยวิดีโอลงในเว็บไซต์ไอเลิฟกามิกาเซ่ ดอตคอม  โดยใช้ชื่อวิดีโอว่า "SWEE:D MEMORY" ออกมา โดยเนื้อหาของวิดีโอนั้น เป็นการออกมาร่ำลาแฟนคลับทั้งน้ำตาของสามสมาชิก โดยสมาชิก 2 คน คือ พิมและมินขอลาออกจากค่ายกามิกาเซ่ เพื่อไปใช้เวลาในการศึกษาอย่างเต็มที่ ทำให้ไม่สามารถทำงานเพลงในนาม "สวีต ดี" ได้อีกต่อไป จึงออกมาประกาศยุบวงทางวิดีโอดังกล่าว ซึ่งเป็นการยุติบทบาทของสวีตดีอย่างเป็นทางการ แต่ทั้งนี้จินนี่ก็ยังทำหน้าที่เป็นศิลปินในค่ายกามิกาเซ่ต่อไป 

และต่อมาในปี พ.ศ. 2556 จินนี่ก็ได้ลาออกจากการเป็นศิลปินของค่ายกามิกาเซ่เช่นกัน นับเป็นการปิดตำนานในฐานะศิลปินค่ายกามิกาเซ่ของทั้งสามสาว "สวีต ดี" ลงอย่างสิ้นเชิง

อัลบั้ม 
{| class="wikitable"
!align="left" width="100px"| อัลบั้ม	
!align="left" width="300px"| รายละเอียดอัลบั้ม
!align="left" width="200px"|รายชื่อเพลง
|-
| align = "center"|1
| align = "left"|อัลบั้ม
 ชื่อ: SWEE:D
 ประเภท: ดิจิตอลดาวน์โหลด
 สังกัด: kamikaze
 พ.ศ. 2553
|
 ห้าม (Stop it)
 ฉากเรียกน้ำตา (Sad Scene)
 พลิกล็อกที่หัวใจ (Unexpected)
 ห้าม (Stop it) (Inst.)
 ฉากเรียกน้ำตา (Sad Scene) (Inst.)

|-
|}

 คอนเสิร์ต 

 รางวัล 
 YOU LIVE MV AWARDS 2010''' สาขา SAD MV จากเพลง "ฉากเรียกน้ำตา (Sad Scene)" โดยผ่านการโหวตจากผู้ชมรายยการ YOU LIVE ทาง YOU Channel

อ้างอิง

แหล่งข้อมูลอื่น 
 SWEED-BAKERY.COM เว็บไซต์แฟนคลับสวีตดี  
 เว็บไซต์แฟนคลับพิม 
 เว็บไซต์แฟนคลับจินนี่ 
 เว็บไซต์แฟนคลับมีน 
 ilovekamikaze.com
 
 
 
 เฟซบุ๊คแฟนเพจของสวีตดี

กลุ่มดนตรีสัญชาติไทย
เกิร์ลกรุปไทย
ศิลปินสังกัดอาร์เอส
ศิลปินค่ายกามิกาเซ่
กลุ่มดนตรีที่ก่อตั้งในปี พ.ศ. 2553